अलॉटियों की शिकायत के बाद घपले की जांच करने पहुंची टीम
नगरसुधार ट्रस्ट की ओर से ट्रांसपोर्ट नगर में बनाए गए मनमोहन कालिया एंकलेव फ्लैट्स के निर्माण में हुए घपले की जांच करने के लिए रविवार को नगर निगम के ज्वाइंट कमिश्नर बीडी सिंगला की अगुवाई में टीम मौके का मुआयना करने पहुंची। फ्लैट्स के अलॉटियों ने ट्रस्ट के अफसरों के खिलाफ करप्शन की शिकायत की थी, जिसके बाद टीम ने मौके का दौरा किया। इस दौरान फ्लैट्स के अलॉटियों ने गुस्से को जाहिर करते हुए चेतावनी दी कि अगर उनको पैसे लौटाए या फ्लैट्स की हालत को ठीक नहीं किया गया तो वह कोर्ट का सहारा लेंगे। इसके तहत ट्रस्ट के सभी अफसरों को कानून के दायरे में खड़ा किया जाएगा। लोगों का आरोप था कि ट्रस्ट बिना सुविधाएं दिए बार बार पैसे जमा करवाने का नोटिस जारी कर रहा है। इस पर ज्वाइंट कमिश्नर बीडी सिंगला ने लोगों को हर प्रकार की कार्रवाई करने का भरोसा दिया।
फ्लैट्सकी हालत को लेकर कई पत्र लिखे जा चुके : --फ्लैट्स की हालत को लेकर मालिकों ने 3 अप्रैल 2014 को 1035 नंबर पत्र चंडीगढ़ में डिप्टी डायरेक्टर लोकल बाडी के सचिव को लिखा था।
^फ्लैट्स की हालत को जानने के लिए आदेशों के बाद टीम के साथ मौके का दौरा किया गया। जिसको लेकर लोगों को भरोसा दिया गया है कि उनके हिसाब से कार्रवाई की जाएगी। -बीडी सिंगला,ज्वाइंट कमिश्नर, नगर निगम।
नगर सुधार ट्रस्ट ने वर्ष 2010 में फ्लैट बनाकर देने संबंधी आवेदन मांगे गए थे। जिस दौरान फ्लैट्स में भूचाल रहित, बढिय़ा स्ट्रक्चर, शॉपिंग सेंटर, कम्यूनिटी सेंटर, क्लब हाऊस पार्किंग स्पेस, फायर सेफ्टी, रेन वाटर हार वेस्टिंग, विस्टर पार्किंग, सीवरेज सिस्टम, लिफ्ट सिस्टम आदि सुविधाएं देने का वादा किया था।
14 जुलाई 2015 को चंडीगढ़ विजिलेंस ने फ्लैट्स का दौरा किया था। टीम ने जांच कर रिपोर्ट तैयार की गई। जिसमें फ्लैट का रंग खराब हो चुका है, खिड़कियों के शीशे टूटे हुए हैं, निर्माण के बाद सफाई नहीं की गई जमीन पर सीमेंट जमा हुआ है, पानी की पाइप लीक आदि कई खामियां गिनाई।
2010 में नगर सुधार ट्रस्ट ने मांगे थे आवेदन
ब्याज सहित पैसे वापस करने की भी मांग : फ्लैट्सके अलॉटियों ने लोकल बॉडीज के सचिव को पत्र लिखकर जमा की गई राशि को ब्याज सहित वापस लौटाने के अलावा 10 लाख रुपए मुआवजा मांगा है। उनका आरोप है कि बेशक ट्रस्ट ने उनको 28 अक्टूबर 2013 को फ्लैट्स को तो हैंडओवर कर दिया। फ्लैट्स की हालत खस्ता है। 60 फ्लैट्स में अभी मालिकों ने रहना भी शुरू नहीं किया कि ट्रस्ट ने ज्यादा खर्च आने का कारण बता 6 लाख 20 हजार रुपए ओर जमा करवाने का नोटिस भी जारी कर दिया।
फ्लैट्स के निर्माण के दौरान तारों को डालने के बाद कवर नहीं किया गया।
घपले की जांच करने के लिए पहुंची टीम के आगे विरोध जताते हुए अलॉटी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva